
 РЕПУБЛИКА БЪЛГАРИЯ
         ОКРЪЖЕН СЪД – РАЗГРАД

ЛАЗАР МИЧЕВ
АДМИНИСТРАТИВЕН РЪКОВОДИТЕЛ-ПРЕДСЕДАТЕЛ НА ОКРЪЖЕН СЪД – РАЗГРАД

Дата: ……………………………………….




	






ДЛЪЖНОСТНА ХАРАКТЕРИСТИКА 
НА ДЛЪЖНОСТ
ПРИЗОВКАР


I. ОБЩА ИНФОРМАЦИЯ
Код по НКПД - 4419 2004
Място в структурата на съда: Специализирана администрация
Ранг: Минимален: V, Максимален: I

II. ИЗИСКВАНИЯ ЗА ЗАЕМАНАТА ДЛЪЖНОСТ
1. Минимални изисквания: 
За длъжността „Призовкар“ се назначава лице, което отговаря на изискванията на чл. 340а ЗСВ, чл. 136 и чл. 137 ПАС, както и на приложимите изисквания на Кодекса на труда и Класификатора на длъжностите в администрацията на съдилищата, включително:
1. е български гражданин, гражданин на друга държава – членка на Европейския съюз, на друга държава – страна по Споразумението за Европейското икономическо пространство, или на Конфедерация Швейцария;
1. е навършило пълнолетие;
1. не е поставено под запрещение;
1. не е осъждано на лишаване от свобода за умишлено престъпление от общ характер;
1. не е лишено по съответен ред от правото да заема определена длъжност;
1. отговаря на изискванията за образование и на останалите приложими изисквания за заемане на длъжността;
1. липса на обстоятелства по чл.107а, ал.1 от Кодекса на труда;
1. не е в йерархическа връзка на ръководство и контрол със съпруг или съпруга, с лице, с което е във фактическо съжителство, с роднина по права линия без ограничения, по съребрена линия до четвърта степен включително или по сватовство до четвърта степен включително;
1. не е едноличен търговец, неограничено отговорен съдружник в търговско дружество, управител, търговски пълномощник, търговски представител, прокурист, търговски посредник, ликвидатор или синдик, член на орган на управление или контрол на търговско дружество или кооперация;
1. не е народен представител;
1. не е съветник в общински съвет;
1. не заема ръководна или контролна длъжност в политическа партия;
1. не работи по трудово правоотношение при друг работодател, освен като преподавател във висше училище;
1. не е адвокат, нотариус, частен съдебен изпълнител или упражнява друга свободна професия.
Минимално образование: Средно образование, съгласно посоченото в действащия Класификатор за длъжността.
При възникване на основание за недопустимост или несъвместимост съдебният служител е длъжен да уведоми органа по назначаването в срока и по реда, предвидени в закона. При назначаването и в хода на трудовото правоотношение се подават съответните декларации съгласно приложимата нормативна уредба.
2. Специфични изисквания:
· Добра компютърна грамотност;
· Познаване на нормативните изисквания, свързани с връчването на призовки, съобщения и съдебни книжа;
· Добри комуникативни умения и умения за работа с граждани;
· Организираност, прецизност, експедитивност и отговорност при изпълнение на служебните задължения и спазване на сроковете;
· Умения за работа в екип, дискретност и спазване на изискванията за защита на личните данни и служебната информация.

	III. ОСНОВНИ ФУНКЦИИ
Връчва призовки, съобщения и съдебни книжа по дела на Окръжен съд – Разград и Районен съд – Разград. Удостоверява извършените действия по връчването, отразява резултатите от тях и своевременно връща книжата в съответния съд. Координира дейността си със съдебните деловодители и другите призовкари.

IV. ОСНОВНИ ДЛЪЖНОСТНИ ЗАДЪЛЖЕНИЯ
1. Получава за връчване призовки, съобщения и съдебни книжа по дела на Окръжен съд – Разград и Районен съд – Разград и организира изпълнението на възложените му задачи в определените райони.
2. Връчва призовките, съобщенията и съдебните книжа при спазване на изискванията на приложимите процесуални закони и Правилника за администрацията в съдилищата.
3. Удостоверява извършените действия по връчването с подписа си, като отбелязва начина на връчване и всички действия, свързани с него, съгласно чл. 74, ал. 3 ПАС и приложимите процесуални правила.
4. Отразява получаването и резултата от връчването в предвидените за това книги, регистри и информационни системи съгласно установения ред.
5. При връчване на призовки и съдебни книжа спазва изискванията на съответния процесуален закон относно лицата, на които може да бъде извършено връчването, начина на удостоверяването му и действията при отказ за получаване.
6. Отбелязва отказа за получаване на призовка или съобщение и удостоверява отказа по установения в приложимия процесуален закон ред.
7. Връща своевременно в съответния съд екземплярите на връчените призовки и съобщения, както и невръчените книжа. Когато връчването не е извършено или е извършено извън предвидения процесуален срок, отбелязва причините за това съгласно чл. 74, ал. 2 ПАС.
8. При връчване по заповедни производства изпълнява действията по разпечатване на книжата, поставяне на печат върху изпратеното съобщение и въвеждане на съобщенията в информационната система, когато това е приложимо за извършваното връчване, съгласно чл. 74, ал. 4 ПАС и установения ред.
9. Уведомява незабавно съдебния администратор при повреждане, загубване или изчезване на документи.
10. При изпълнение на служебните си задължения се легитимира със служебна карта.
11. Координира дейността си със съдебните деловодители и останалите призовкари и поддържа необходимото взаимодействие със служителите на двата съда за своевременното и правилното изпълнение на възложените задачи.
12. Обработва лични данни единствено в рамките на служебните си задължения, при спазване на приложимите правила за защита на личните данни и достъп до информация.
13. Спазва утвърдените вътрешни правила и процедури на съда, включително приложимите процедури по СФУК.
14. Изпълнява и други задължения възложени от административния ръководител на Окръжен съд – Разград или от съдебния администратор.

V. ОТГОВОРНОСТИ НА ДЛЪЖНОСТТА
1. Носи отговорност за своевременното, точното и законосъобразното изпълнение на възложените му задължения.
2. Носи отговорност за правилното удостоверяване на действията по връчването и за достоверността на отразените от него обстоятелства.
3. Отговаря за своевременното връщане на връчените и невръчените призовки, съобщения и съдебни книжа в съответния съд.
4. Отговаря за опазването на получените документи и за незабавното уведомяване при тяхното повреждане, загубване или изчезване.
5. Пази като служебна тайна сведенията, станали му известни при или по повод изпълнение на служебните задължения и засягат интересите на гражданите, юридическите лица, административните органи и държавата.
6. Спазва изискванията за защита на личните данни и не предоставя служебна или поверителна информация на неупълномощени лица.
7. Няма право да дава правни съвети или становища по делата на страните, техните процесуални представители или трети лица.
8. Спазва Етичния кодекс на съдебните, вътрешните правила, утвърдени от административния ръководител и изискванията за поведение, което не уронва престижа на съдебната власт.
9. Спазва служебната йерархия и изпълнява законосъобразните заповеди и разпореждания на административния ръководител и съдебния администратор.
10. При възлагане на задача, чието изпълнение може да доведе до конфликт между служебните задължения и частните му интереси, своевременно уведомява административния ръководител.
11. Спазва приложимите правила за противодействие на корупцията и изпълнява задълженията си за подаване на декларации за имущество и интереси съгласно чл. 107а КТ и приложимата нормативна уредба.
12. Носи отговорност за опазването на поверените му материални ценности, служебни документи и имущество.
13. Спазва правилата за здравословни и безопасни условия на труд, пожарна безопасност и вътрешния трудов ред.
14. Поддържа и повишава професионалната си квалификация в съответствие с изискванията на длъжността.
15. При отсъствие на призовкар или друг съдебен служител, със заповед на председателя на съда, замества същия в изпълнение на задълженията му.



VI. ПРАВА НА СЪДЕБНИЯ СЛУЖИТЕЛ
Правата на съдебния служител са регламентирани в Правилника за администрацията в съдилищата и останалите приложими нормативни актове.

VII. УСЛОВИЯ НА ТРУД И РАБОТНА СРЕДА
1. Специфични условия на труд – работата включва придвижване извън сградата на съда и посещаване на различни адреси за връчване на призовки, съобщения и съдебни книжа.
2. Режим на труд и почивка – осемчасов работен ден от 08:30 ч. до 17:00 ч., с 30 минути обедна почивка от 12:00 ч. до 12:30 ч. 
3. Работно облекло и легитимация – съдебният служител изпълнява задълженията си в делово облекло и носи табелка с името и длъжността си. При изпълнение на служебните си задължения се легитимира със служебна карта по образец, определен от Висшия съдебен съвет.

VIII. СИСТЕМА НА РАБОТНА ЗАПЛАТА
Основното месечно трудово възнаграждение се определя съгласно Класификатора на длъжностите в администрацията на съдилищата.
На съдебния служител се изплащат допълнителни възнаграждения за придобит ранг и за придобит трудов стаж и професионален опит съгласно приложимата нормативна уредба.

IX. ОРГАНИЗАЦИОННИ ВРЪЗКИ И СЛУЖЕБНА ПОДЧИНЕНОСТ
Характер на длъжността: Длъжността „Призовкар“ е изпълнителска и е част от специализираната администрация на съда.
Йерархическа подчиненост: Призовкарят е пряко подчинен на административния ръководител на Окръжен съд – Разград и на съдебния администратор.
Функционални взаимоотношения: В ежедневната си работа призовкарят осъществява взаимодействие със съдиите и съдебните служители на Окръжен съд – Разград и Районен съд – Разград, както и с органи на съдебната власт, организации, физически и юридически лица във връзка с изпълнението на възложените му задължения.

X. НЕОБХОДИМО  E ДА ПОЗНАВА:
1. Правилника за администрацията в съдилищата.
2. Гражданския процесуален кодекс и НПК, както и приложимите разпоредби на други нормативни актове относно призоваването и връчването на съобщения и съдебни книжа.
3. Етичния кодекс на съдебните служители.
4. Правилника за вътрешния трудов ред в Окръжен съд – Разград.
5. Вътрешните правила и процедури, утвърдени от административния ръководител на Окръжен съд – Разград.
6. Правилата за здравословни и безопасни условия на труд и за пожарна безопасност.









XI. ОБЩИ И ЗАКЛЮЧИТЕЛНИ РАЗПОРЕДБИ
Настоящата длъжностна характеристика е неразделна част от трудовия договор и е съобразена с Правилника за администрацията в съдилищата.
Длъжностната характеристика се изменя и допълва при промяна на изискванията и задълженията, произтичащи от нормативни, структурни или други промени, при спазване на приложимите законови изисквания, и се утвърждава от председателя на Окръжен съд – Разград.

Изготвил: ...........................                     
	ВЯРА ТОДОРОВА
Съдебен администратор



                   


Долуподписаният:.................................................................................................
                                                                (трите имена)

ДЕКЛАРИРАМ, че съм запознат със съдържанието на длъжностната характеристика за длъжността, която ще заемам в Окръжен съд – Разград и съм получил екземпляр от нея.

Дата: ....................................                                		Подпис: .................................                                       
                                                                                             (подпис на служителя)

